English: I thank you for your statement today. I'm not going to reiterate everything, but I'm clearly going to say that, again, I can't support - and I'm glad you don't - a full-scale badger cull. If we look at the cost of that, all the science makes it perfectly clear that, unless you so significantly or almost wipe out the badger population, it isn't going to have the effect that everybody thinks it will have. That's already happening in some parts of England, where badgers are on the verge of extinction. And, to my mind, I have never seen anything like this. This is a protected species that we are wiping out here, and we need to be clear about that. It has cost £50 million already to the taxpayer, and I never, ever hear anyone talk about that particular cost. So, I'm glad, Minister, that you look at all the different aspects, and you have identified a link between cattle movements in some cases. I was going to ask, but you seem to have already answered it, whether we must make that enforced, whether it must be mandatory. It cannot be the case that people are moving cattle without going through a process that makes it - . No farmer wants TB - I recognise that - and I think anything that we can put in place to help those farmers not have that has to be a positive, and maybe this is something that we need to do. I think I've also asked this question before; I'm going to ask it again. It is the case that some farms have almost been in the status of being infected by TB? Should we look at the real possibility that that will always be the case and why it is the case? Are there factors like the land being so badly infected by TB, maybe by the slurry that exists on those farms? And should we look at - and I think it's probably time that we did, in some cases - coming to the final conclusion that, for some farms, putting cattle on them is actually inviting those cattle to have TB because the land is so badly infected? Now, it might be the case - and I can hear some sharp intakes of breath - that this is a difficult conclusion for some, but it might be a necessary conclusion, and all that we're going to do on those farms is end up causing distress to the farmer, to the animals, and, of course, a cost to the public purse. So, I think we really seriously need to look at that as well. I do recognise that there's misery and that there's heartbreak behind this, and I'm really pleased to hear that we have a bTB centre of excellence that we're now working with. There was also a conference in Derby last week, and it was in the University of Derby, and it was the first ever national conference on badger vaccination. There were around 80 groups and organisations already vaccinating badgers or wanting to start up inoculation programmes, and they attended. So, again, I'd like to know if your department will review the findings of that and the outcomes of that conference and see whether we can take any learning from it and help reduce this disease.
Welsh: Diolch am eich datganiad heddiw. Nid wyf yn mynd i ailadrodd popeth, ond rwy'n amlwg yn mynd i ddweud, unwaith eto, na allaf gefnogi - ac rwy'n falch nad ydych chi yn cefnogi - trefn gynhwysfawr o ddifa moch daear. Os edrychwn ni ar gost hynny, mae'r holl wyddoniaeth yn ei gwneud hi'n berffaith glir, oni bai eich bod yn difa'r boblogaeth moch daear yn sylweddol, neu bron â bod yn llwyr, nad yw hynny'n mynd i gael yr effaith y mae pawb yn credu y bydd yn ei gael. Mae hynny eisoes yn digwydd mewn rhai mannau o Loegr, lle mae moch daear ar fin diflannu. Ac yn fy marn i, nid wyf i erioed wedi gweld dim byd tebyg i hyn. Rydym ni'n difa rhywogaeth sy'n cael ei gwarchod, ac mae angen inni fod yn glir ynglŷn â hynny. Mae wedi costio £50 miliwn i'r trethdalwr yn barod, ac nid wyf i erioed wedi clywed neb yn sôn am y gost benodol honno. Felly, rwy'n falch, Gweinidog, eich bod yn edrych ar yr holl agweddau gwahanol, ac rydych chi wedi nodi cysylltiad â symudiadau gwartheg mewn rhai achosion. Roeddwn yn mynd i ofyn, ond mae'n ymddangos eich bod eisoes wedi ateb y cwestiwn yn barod, a oes rhaid inni orfodi hynny, a oes rhaid iddo fod yn orfodol. Does bosib fod pobl yn symud gwartheg heb fynd drwy broses sy'n ei gwneud - . Does dim ffermwr eisiau TB - rwy'n cydnabod hynny - ac rwy'n credu bod unrhyw beth y gallwn ni ei wneud i helpu'r ffermwyr hynny i beidio â chael yr haint yn beth cadarnhaol, ac efallai bod hyn yn rhywbeth y mae angen inni ei wneud. Rwy'n credu fy mod i hefyd wedi gofyn y cwestiwn hwn o'r blaen, ac rwy'n mynd i'w ofyn eto. A yw hi'n wir bod rhai ffermydd bron wedi bod mewn sefyllfa o gael eu heintio gan TB? A ddylem ni ystyried y posibilrwydd gwirioneddol mai felly y bydd hi bob amser a pham mai dyna yw'r achos? A oes ffactorau fel y ffaith bod y tir wedi'i heintio mor ddrwg gan TB, efallai gan y slyri sydd ar y ffermydd hynny? Ac a ddylem ni ystyried - ac rwy'n credu ei bod hi'n hen bryd ein bod ni, mewn rhai achosion - yn dod i'r casgliad terfynol, bod cadw gwartheg, yn achos rhai ffermydd, yn gwahodd y gwartheg hynny i gael TB oherwydd bod y tir wedi'i heintio mor ddrwg? Nawr, efallai mai dyna'r achos - a gallaf glywed rhywfaint o ochneidio sydyn - fod hyn yn gasgliad anodd i rai, ond gallai fod yn gasgliad angenrheidiol, a'r cyfan yr ydym ni'n mynd i'w wneud ar y ffermydd hynny yw achosi trallod i'r ffermwr yn y pen draw, i'r anifeiliaid, ac, wrth gwrs, cost i'r pwrs cyhoeddus. Felly, rwy'n credu bod gwir angen inni ystyried hynny hefyd. Rwy'n cydnabod bod trallod a bod torcalon yn rhan o hyn, ac rwy'n falch iawn o glywed bod gennym ni ganolfan ragoriaeth TB buchol yr ydym ni bellach yn gweithio gyda hi. Roedd cynhadledd hefyd yn Derby yr wythnos diwethaf, ym Mhrifysgol Derby, a hon oedd y gynhadledd genedlaethol gyntaf erioed ar frechu moch daear. Roedd tua 80 o grwpiau a sefydliadau sydd eisoes yn brechu moch daear neu'n dymuno dechrau rhaglenni brechu yn bresennol. Felly, unwaith eto, hoffwn wybod a fydd eich adran yn adolygu casgliadau'r gynhadledd honno ac yn gweld a allwn ni ddysgu oddi wrthi a helpu i leihau'r clefyd hwn.